**Mă dor**

*Irina Cristina Țenu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă dor cuvintele nescrise

Pe drumul vieții prescrise

Cu o iubire ce moare

Plângând pe altarul

Clipelor ce ei i-au spus adio.

Mă dor pașii făcuți

Prin vremuri

Care-și scutură povara grea

A zilelor ce netrăite au trecut,

Lăsând în urma lor

Un covor de șoapte mute

Care strigă după ajutor

În felul lor,

Dar nu are cine e să le-audă.

Mă dor nopțile albe

Pline de visuri de amor

Spulberate de viscolul iernatic

Care a înghețat și luna

Ce-mi lumina speranța

Care din calea sorții

Nu vrea nicicând

Să se abată.

Mă dor

De dor

Și gândurile înlăcrimate,

Și zâmbetul răpus

De vântul rece

Ce-a înfrigurat privirea

Care cândva era atât de caldă.

Mă dor

Și anotimpurile ce peste mine au trecut,

Sufletul mi l-au dezgolit

Și au lăsat amintirile

Să-l ningă.